   لاهور (ويب ڊيسڪ) فاسٽ بالر جنيد خان ٽيم ۾ واپسيءَ لاءِ پراعتماد آهي. لاهور جي قذافي اسٽيڊيم ۾ ملتان سلطانز جي اوپن ميڊيا سيشن ۾ سوالن جو اب ڏيندي جنيد خان چيو ته مان مايوس ناهيان، ٽيم ۾ واپسيءَ لاءِ بيچين ۽ پراعتماد آهيان، ورلڊ ڪپ ماضيءَ جو حصو بڻجي چڪو، ٿي سگهي ٿو ان ۾ به ڪا بهتري هجي. هن چيو ته منهنجو سڄو ڌيان پي ايس ايل تي آهي، ٽورنامينٽ ۾ سٺو پرفارم ڪرڻ جي ڪوشش ڪندس، سٺي ڳالهه آهي ته پي ايس ايل جو سڄو ايونٽ پاڪستان ۾ ٿي رهيو آهي، هي اسان سڀني ڪرڪيٽرن لاءِ زبردست پليٽ فارم ۽ پاڻ کي مڃرائڻ جو بهترين موقعو آهي.